
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 111 

3 Μαίου 2012 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 60 

Προσαρμογή της ελληνικής νομοθεσίας στην Οδηγία 
2009/71/Ευρατόμ του Συμβουλίου της 25ης Ιουνίου 
2009 περί θεσπίσεως εθνικού πλαισίου για την 
πυρηνική ασφάλεια πυρηνικών εγκαταστάσεων (ί 
172/2.7.2009) 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των παραγράφων 1 έως 4 του άρθρου 
1 του ν. 1338/1983 «Εφαρμογή του Κοινοτικού Δικαίου» 
(Α' 34), όπως έχουν τροποποιηθεί με τις παραγράφους 
1 και 2 του άρθρου 6 του ν. 1440/1984 (Α' 70), και του 
άρθρου 4 του ίδιου νόμου, όπως αντικαταστάθηκε με 
την παράγραφο 4 του άρθρου 6 του ν. 1440/1984 και 
τροποποιήθηκε με το άρθρο 48 του ν. 3427/2005 (Α' 
312). 

2. Τη διάταξη του άρθρου 91 του ν. 3862/2010 (Α' 113), 
με την οποία ως χρονικό όριο χρήσεως της εξουσιοδό¬ 
τησης - πλαισίου του άρθρου 4 του ν. 1338/1983, όπως 
τροποποιήθηκε και ισχύει, ορίζεται η 31η Δεκεμβρίου 
2015. 

3. Τις διατάξεις του άρθρου 90 «Ελεγχος των δαπανών 
που προκαλούν οι κανονιστικές διοικητικές πράξεις» του 
«Κώδικα Νομοθεσίας για την Κυβέρνηση και τα Κυβερνη¬ 
τικά Όργανα», όπως αυτός κυρώθηκε με το άρθρο πρώ¬ 
το του π.δ. 63/2005 «Κωδικοποίηση της νομοθεσίας για 
την Κυβέρνηση και τα Κυβερνητικά όργανα» (Α' 98). 

4. Τις διατάξεις του άρθρου 2 του π.δ. 185/2009 «Ανα¬ 
σύσταση του Υπουργείου Οικονομικών, συγχώνευση του 
Υπουργείου Οικονομίας και Οικονομικών με τα Υπουρ¬ 
γεία Ανάπτυξης και Εμπορικής Ναυτιλίας, Αιγαίου και 
Νησιωτικής Πολιτικής και μετονομασία του σε «Υπουρ¬ 
γείο Οικονομίας, Ανταγωνιστικότητας και Ναυτιλίας», 
μετατροπή του Υπουργείου Μακεδονίας-Θράκης σε 
Γενική Γραμματεία Μακεδονίας - Θράκης και υπαγωγή 
στο Υπουργείο Εσωτερικών της Γενικής Γραμματείας 
Μακεδονίας - Θράκης και της Γ ενικής Γ ραμματείας Αι¬ 
γαίου και Νησιωτικής Πολιτικής» (Α' 213). 

5. Τις διατάξεις του άρθρου 8 του π.δ. 189/2009 «Καθο¬ 
ρισμός και ανακατανομή αρμοδιοτήτων των Υπουργεί¬ 
ων» (Α' 221), όπως αυτό τροποποιήθηκε με το π.δ. 24/2010 


«Ανακαθορισμός των αρμοδιοτήτων των Υπουργείων και 
τροποποιήσεις του π.δ. 189/2009» (Α' 56). 

6. Το π.δ. 110/2011 «Διορισμός Αντιπροέδρων της Κυ¬ 
βέρνησης, Υπουργών, Αναπληρωτών Υπουργών και Υφυ¬ 
πουργών» (Α' 243). 

7. Το π.δ. 22/2012 «Διορισμός Υπουργών και Υφυπουρ¬ 
γού» (Α' 47). 

8. Την αριθμ. οικ. 52306/25.11.2011 απόφαση του Πρωθυ¬ 
πουργού και του Υπουργού Περιβάλλοντος, Ενέργειας 
και Κλιματικής Αλλαγής «Καθορισμός αρμοδιοτήτων του 
Υφυπουργού Περιβάλλοντος, Ενέργειας και Κλιματικής 
Αλλαγής Ιωάννη Μανιάτη» (Β' 2741). 

9. Τη γνώμη του Διοικητικού Συμβουλίου της Ελληνικής 
Επιτροπής Ατομικής Ενέργειας (συνεδρίαση υπ’ αριθμ. 
201/18.06.2010). 

10. Το γεγονός ότι από την εφαρμογή του παρόντος 
π.δ. δεν προκύπτει δαπάνη σε βάρος του κρατικού προ¬ 
ϋπολογισμού. 

11. Την 75/2012 Γνωμοδότηση του Συμβουλίου της Επι¬ 
κράτειας, με πρόταση των Υπουργών Παιδείας, Δια Βίου 
Μάθησης και Θρησκευμάτων, Υγείας και Κοινωνικής Αλ¬ 
ληλεγγύης και Ανάπτυξης, Ανταγωνιστικότητας και Ναυ¬ 
τιλίας και του Υφυπουργού Περιβάλλοντος, Ενέργειας 
και Κλιματικής Αλλαγής, αποφασίζουμε: 

ΚΕΦΑΛΑΙΟ 1 

ΣΤΟΧΟΙ, ΟΡΙΣΜΟΙ ΚΑΙ ΠΕΔΙΟ ΕΦΑΡΜΟΓΗΣ 
Άρθρο 1 

(άρθρο 1 της Οδηγίας) 

Με το παρόν Προεδρικό Διάταγμα προσαρμόζεται η 
ελληνική νομοθεσία στην Οδηγία 2009/71/Ευρατόμ του 
Συμβουλίου, της 25ης Ιουνίου 2009, «περί θεσπίσεως 
κοινοτικού πλαισίου για την πυρηνική ασφάλεια πυρη¬ 
νικών εγκαταστάσεων». 

Οι σκοποί είναι: 

1. Η διατήρηση ενός υψηλού επιπέδου πυρηνικής ασφά¬ 
λειας των πυρηνικών εγκαταστάσεων στην Ελληνική 
Επικράτεια μέσω: 

α) της συμπλήρωσης και διεύρυνσης του ήδη υπάρ- 
χοντος ρυθμιστικού, οργανωτικού και νομικού πλαισίου, 
σύμφωνα και με τις διατάξεις των παραγράφων 3 του 
άρθρου 2, καθώς και 1 και 2 του άρθρου 5 του Ν.Δ. 

854/1971 «περί των όρων ιδρύσεως και λειτουργίας πυ¬ 
ρηνικών εγκαταστάσεων» (Α' 54), 
β) της θέσπισης και καθιέρωσης επιπρόσθετων μέτρων, 
για την καλύτερη δυνατή λειτουργία του πλαισίου αυτού, 
γ) της επαύξησης και διεύρυνσης των νομοθετικών 
μέτρων και ρυθμίσεων. 

2. Η πρόβλεψη επιπρόσθετων νομικών, ρυθμιστικών 
και διοικητικών μέτρων, τέτοιων ώστε, να προστατεύ¬ 
ονται οι εργαζόμενοι και ο πληθυσμός στην Ελληνική 
Επικράτεια, από τους κινδύνους που οφείλονται στις 
ιοντίζουσες ακτινοβολίες, οι οποίες προέρχονται από 
πυρηνικές εγκαταστάσεις. 

Αρθρο 2 

(άρθρο 2 της Οδηγίας) 

Πεδίο εφαρμογής 

1. Το Προεδρικό Διάταγμα εφαρμόζεται στις μη στρα¬ 
τιωτικές πυρηνικές εγκαταστάσεις, όπως ορίζονται στην 
περίπτωση α του άρθρου 3, που λειτουργούν βάσει 
άδειας ή συνόλου αδειών, όπως ορίζεται στην περίπτω¬ 
ση δ του άρθρου 3. 

2. Το Προεδρικό Διάταγμα συμπληρώνει και δεν θίγει, 
όσον αφορά την πυρηνική ασφάλεια των πυρηνικών 
εγκαταστάσεων, τις διατάξεις των Κανονισμών Ακτι¬ 
νοπροστασίας (ΚΥΑ Αριθ. 1014 (ΦΟΡ)94 τ. Β', ΦΕΚ 216, 
6.3.2001) που προσαρμόζουν την ελληνική νομοθεσία 
στην Οδηγία 96/29/Ευρατόμ. 

Άρθρο 3 

(άρθρο 3 της Οδηγίας) 

Ορισμοί 

Για τους σκοπούς του Προεδρικού Διατάγματος: 
α) ως «πυρηνική εγκατάσταση» νοείται: 
αα) εργοστάσιο εμπλουτισμού, εργοστάσιο κατασκευ¬ 
ής πυρηνικών καυσίμων, πυρηνικός σταθμός ηλεκτρο¬ 
παραγωγής, μονάδα επανεπεξεργασίας, εγκατάσταση 
ερευνητικού αντιδραστήρα, εγκατάσταση αποθήκευσης 
αναλωθέντος καυσίμου και 
ββ) εγκαταστάσεις αποθήκευσης ραδιενεργών κατα¬ 
λοίπων, οι οποίες βρίσκονται στην ίδια τοποθεσία και 
σχετίζονται άμεσα με τις πυρηνικές εγκαταστάσεις, που 
αναφέρονται στην υποπερίπτωση (αα), 
β) ως «πυρηνική ασφάλεια» νοείται η επίτευξη κατάλ¬ 
ληλων συνθηκών λειτουργίας, η πρόληψη ατυχημάτων 
και ο μετριασμός των συνεπειών των ατυχημάτων, που 
εξασφαλίζουν την προστασία των εργαζομένων και του 
πληθυσμού, από κινδύνους που προκύπτουν από τις 
ιοντίζουσες ακτινοβολίες, οι οποίες προέρχονται από 
πυρηνικές εγκαταστάσεις, 

γ) ως «αρμόδια ρυθμιστική αρχή» νοείται αρχή ή σύ¬ 
στημα αρχών καθοριζόμενων στο ελληνικό κράτος, στο 
ρυθμιστικό τομέα της πυρηνικής ασφάλειας των πυρηνι¬ 
κών εγκαταστάσεων, όπως αναφέρεται στο άρθρο 5, 
δ) ως «άδεια» νοείται κάθε νομικού χαρακτήρα έγγρα¬ 
φο, που χορηγείται από αρμόδια αρχή και μεταβιβάζει 
την ευθύνη για την επιλογή τοποθεσίας, το σχεδίασμά, 
την κατασκευή, τη θέση σε λειτουργία, τη λειτουργία 
και τον παροπλισμό μιας πυρηνικής εγκατάστασης, 
ε) ως «κάτοχος άδειας» νοείται κάθε νομικό ή φυσικό 
πρόσωπο που έχει τη γενική ευθύνη για μια πυρηνική 
εγκατάσταση, όπως καθορίζεται στην άδεια. 


ΚΕΦΑΛΑΙΟ 2 
ΥΠΟΧΡΕΩΣΕΙΣ 
Αρθρο 4 

(άρθρο 4 της Οδηγίας) 

Νομικό, ρυθμιστικό και οργανωτικό πλαίσιο 

1. Η τήρηση και η εφαρμογή του υπάρχοντος εθνικού 
νομικού, ρυθμιστικού και οργανωτικού πλαισίου (εφεξής 
«το εθνικό πλαίσιο») για την πυρηνική ασφάλεια των 
πυρηνικών εγκαταστάσεων, συμπεριλαμβανομένων των 
διατάξεων της Συνθήκης για την Πυρηνική Ασφάλεια 
ανατίθεται στην ΕΕΑΕ. Ο Υπουργός Παιδείας, Δια Βίου 
Μάθησης και Θρησκευμάτων, εξασφαλίζει το συντονι¬ 
σμό μεταξύ των σχετικών κρατικών φορέων, που κατά 
περίπτωση εμπλέκονται σε θέματα πυρηνικής ασφάλει¬ 
ας. Το εθνικό πλαίσιο καθορίζει ότι: 

α) Η ΕΕΑΕ είναι υπεύθυνη για την εφαρμογή του συ¬ 
στήματος αδειοδότησης των πυρηνικών εγκαταστά¬ 
σεων και απαγόρευσης της λειτουργίας τους χωρίς 
άδεια. Η διαδικασία αδειοδότησης καθορίζεται μετά από 
εισήγηση της ΕΕΑΕ, με σχετική απόφαση του Υπουργού 
Παιδείας, Δια Βίου Μάθησης και Θρησκευμάτων. Η δια¬ 
δικασία αδειοδότησης πρέπει να καλύπτει τις εκάστοτε 
πλέον πρόσφατες απαιτήσεις σχετικές με την πυρηνική 
ασφάλεια, οι οποίες εφαρμόζονται σε όλα τα στάδια 
της ζωής μιας πυρηνικής εγκατάστασης, 

β) η ΕΕΑΕ είναι υπεύθυνη για την εφαρμογή του συ¬ 
στήματος εποπτείας της πυρηνικής ασφάλειας, 

γ) η ΕΕΑΕ εισηγείται δράσεις για την επιβολή του νό¬ 
μου, συμπεριλαμβανομένης της αναστολής λειτουργίας 
και της τροποποίησης ή της ανάκλησης μιας άδειας. 

2. Η ΕΕΑΕ εισηγείται δράσεις, ώστε το εθνικό πλαίσιο 
να διατηρείται και να βελτιώνεται, εφόσον αυτό απαι¬ 
τείται, λαμβάνοντας υπόψη την πείρα, που αποκτάται 
κατά τη διάρκεια της λειτουργίας, τα διδάγματα από 
τις μελέτες ασφάλειας των εν λειτουργία πυρηνικών 
εγκαταστάσεων, την εξέλιξη της τεχνολογίας και τα 
πορίσματα των ερευνών στον τομέα της ασφάλειας, 
όταν αυτά είναι σχετικά και διαθέσιμα. 

Άρθρο 5 

(άρθρο 5 της Οδηγίας) 

Αρμόδια ρυθμιστική αρχή 

1. Η Ελληνική Επιτροπή Ατομικής Ενέργειας (ΕΕΑΕ) 
ορίζεται ως η Αρμόδια ρυθμιστική αρχή στο πεδίο της 
πυρηνικής ασφάλειας των πυρηνικών εγκαταστάσεων. 
Εποπτεύει την τήρηση των διατάξεων του παρόντος 
και μεριμνά ώστε, η τήρηση των εν λόγω διατάξεων 
να πραγματοποιείται, σύμφωνα με τα πρότυπα ασφά¬ 
λειας του Διεθνούς Οργανισμού Ατομικής Ενέργειας, 
της Ευρωπαϊκής Επιτροπής, τους Εθνικούς Κανονισμούς 
Ακτινοπροστασίας, καθώς και τους λοιπούς Εθνικούς 
Κανονισμούς, που άπτονται της πυρηνικής ασφάλειας, 
προκειμένου να διασφαλίζεται η υγεία των εργαζομέ¬ 
νων και του πληθυσμού, καθώς και η προστασία του 
περιβάλλοντος. 

2. Η ΕΕΑΕ, ως η αρμόδια ρυθμιστική αρχή: 

α) διαθέτει τη δέουσα νομική ισχύ και τους ανθρώπι¬ 
νους και οικονομικούς πόρους, που απαιτούνται για την 
εκπλήρωση των υποχρεώσεών της, σε συνδυασμό με το 
εθνικό πλαίσιο, που περιγράφεται στο άρθρο 4 παρά¬ 
γραφος 1 του παρόντος Προεδρικού Διατάγματος, 

β) είναι λειτουργικούς διαχωρισμένη από οποιονδή- 
ποτε άλλο φορέα ή οργανισμό, που σχετίζεται με την 
προαγωγή ή χρησιμοποίηση/εφαρμογή της πυρηνικής 
ενέργειας, περιλαμβανομένης και της παραγωγής ηλε¬ 
κτρικής ενέργειας, ούτως ώστε να διασφαλίζεται η απο¬ 
τελεσματική ανεξαρτησία από αθέμιτο επηρεασμό, στη 
λήψη ρυθμιστικών αποφάσεων. 

3. Η ΕΕΑΕ, προκειμένου για την πυρηνική ασφάλεια 
των πυρηνικών εγκαταστάσεων, με βάση τα εκάστοτε 
επιστημονικά δεδομένα και τις σχετικές κατευθυντήριες 
γραμμές, τόσον της Ευρωπαϊκής Επιτροπής, όσον και 
του Διεθνούς Οργανισμού Ατομικής Ενέργειας, εισηγεί- 
ται αρμοδίως την έκδοση νέων ή συμπληρωματικών κα¬ 
νονισμών και εκδίδει κατευθυντήριες γραμμές, οδηγίες 
και επεξηγηματικές εγκυκλίους, με σκοπό την εφαρμογή 
των διατάξεων του παρόντος. 

4. Η ΕΕΑΕ ελέγχει, αναφορικά με την πυρηνική ασφά¬ 
λεια, όλες τις σχετικές με τις πυρηνικές εγκαταστάσεις 
πρακτικές, έργα ή δραστηριότητες. Για το σκοπό αυτό 
έχει πλήρη πρόσβαση στους χώρους και στις εγκατα¬ 
στάσεις καθώς και τα αρχεία, που αφορούν στις παρα¬ 
πάνω πρακτικές, έργα ή δραστηριότητες. 

5. Η ΕΕΑΕ, προκειμένου για τις πυρηνικές εγκατα¬ 
στάσεις: 

(α) εισηγείται τη χορήγηση της, κατά περίπτωση, προ- 
βλεπόμενης από το Προεδρικό Διάταγμα και την κείμενη 
νομοθεσία, άδειας, 

(β) σύμφωνα με το ισχύον εθνικό πλαίσιο, επιβάλλει 
στον κάτοχο της άδειας τη συμμόρφωση προς τις εθνι¬ 
κές απαιτήσεις πυρηνικής ασφάλειας και προς τους 
όρους της σχετικής άδειας, 

(γ) απαιτεί την τεκμηρίωση της συμμόρφωσης αυτής, 
συμπεριλαμβανομένων των απαιτήσεων, που καθορί¬ 
ζονται στις παραγράφους 2 έως 5 του άρθρου 6 του 
παρόντος Προεδρικού Διατάγματος. Η τεκμηρίωση αυτή 
διασφαλίζεται μέσω ελέγχων και ρυθμιστικών αξιολο¬ 
γήσεων, που διενεργούνται από την ΕΕΑΕ. 

6. Η ΕΕΑΕ πραγματοποιεί ρυθμιστικές δράσεις επι¬ 
βολής του νόμου και οποτεδήποτε συντρέχουν λόγοι, 
που αφορούν στη καταστρατήγηση των Κανονισμών 
Ακτινοπροστασίας καθώς και στην παραβίαση των όρων 
της άδειας, εισηγείται την αναστολή λειτουργίας της 
πυρηνικής εγκατάστασης ή την τροποποίηση ή την ανά¬ 
κληση της άδειας αυτής, όπως αναφέρεται στο άρθρο 
4 παράγραφος Ια. 

Αρθρο 6 

(άρθρο 6 της Οδηγίας) 

Κάτοχοι αδειών 

1. Ο κάτοχος της άδειας είναι ο κύριος υπεύθυνος για 
την πυρηνική ασφάλεια της πυρηνικής εγκατάστασης. 
Η ευθύνη αυτή δεν μεταβιβάζεται. 

2. Οι κάτοχοι αδειών, υπό την εποπτεία της ΕΕΑΕ, υπο- 
χρεούνται να αξιολογούν και επαληθεύουν τακτικά και να 
βελτιώνουν συνεχώς, στο βαθμό που αυτό είναι λογικά 
εφικτό, την πυρηνική ασφάλεια των πυρηνικών εγκατα- 
στάσεών τους, με τρόπο συστηματικό και επαληθεύσιμο 
σύμφωνα με τις εγκεκριμένες κατευθυντήριες γραμμές, 
όπως αναφέρεται στο άρθρο 5 παράγραφος 3. 

3. Οι αξιολογήσεις, που αναφέρονται στην παράγρα¬ 
φο 2, περιλαμβάνουν την επαλήθευση της εφαρμογής 


μέτρων για την πρόληψη ατυχημάτων, καθώς και τον 
μετριασμό των συνεπειών τους, συμπεριλαμβανομένης 
της επαλήθευσης των φυσικών φραγμάτων προστασίας 
και των διοικητικών διαδικασιών προστασίας του κα¬ 
τόχου της άδειας, η παραβίαση των οποίων μπορεί να 
οδηγήσει σε σημαντική έκθεση των εργαζομένων και 
του πληθυσμού σε ιοντίζουσες ακτινοβολίες. 

4. Οι κάτοχοι αδειών υποχρεούνται να θεσπίζουν και 
να εφαρμόζουν σύστημα διαχείρισης με σαφή προτε¬ 
ραιότητα στην πυρηνική ασφάλεια, σύμφωνα με τις 
εγκεκριμένες κατευθυντήριες γραμμές. Τα συστήματα 
αυτά επαληθεύονται σε τακτά χρονικά διαστήματα από 
την ΕΕΑΕ. 

5. Οι κάτοχοι αδειών υποχρεούνται να διαθέτουν και 
να διατηρούν επαρκείς οικονομικούς και ανθρώπινους 
πόρους για την εκπλήρωση των υποχρεώσεών τους, 
όσον αφορά στην πυρηνική ασφάλεια της πυρηνικής 
εγκατάστασης, όπως προβλέπεται στις παραγράφους 
1 ως 4 και σύμφωνα με τις εκάστοτε δημοσιευμένες 
σχετικές κατευθυντήριες γραμμές, όπως αναφέρεται 
στο άρθρο 5 παράγραφος 3. 

Αρθρο 7 

(άρθρο 7 της Οδηγίας) 

Εμπειρογνωμοσύνη και δεξιότητες 
σε θέματα πυρηνικής ασφάλειας 

Όλοι οι φορείς που έχουν αρμοδιότητες ή δραστηρι¬ 
ότητες που σχετίζονται με την πυρηνική ασφάλεια των 
πυρηνικών εγκαταστάσεων υποχρεούνται να μεριμνούν 
για την εκπαίδευση και την κατάρτιση του προσωπικού 
τους που έχει σχετικές αρμοδιότητες, προκειμένου να 
διατηρείται και να αναπτύσσεται περαιτέρω η εμπει- 
ρογνωμοσύνη και οι δεξιότητες σε θέματα πυρηνικής 
ασφάλειας. 

Αρθρο 8 

(άρθρο 8 της Οδηγίας) 

Ενημέρωση του κοινού 

Η ΕΕΑΕ υποχρεούται να ενημερώνει, με αποφάσεις 
του Διοικητικού Συμβουλίου της, τους εργαζόμενους και 
το κοινό σχετικά με τους κανονισμούς για την πυρηνική 
ασφάλεια. Η υποχρέωση αυτή της ΕΕΑΕ περιλαμβάνει 
και την επαρκή ενημέρωση του κοινού στα πεδία αρ- 
μοδιότητάς της. 

ΚΕΦΑΛΑΙΟ 3 

ΜΕΤΑΒΑΤΙΚΕΣ ΚΑΙ ΤΕΛΙΚΕΣ ΔΙΑΤΑΞΕΙΣ 

Αρθρο 9 

Μεταβατικές Διατάξεις 

Μέχρι την έκδοση της Κοινής Υπουργικής Απόφασης 
του άρθρου 5, παράγραφος 2, του ΝΔ 854/71, θα ισχύ¬ 
ουν τα σχετικά κριτήρια, οι μέθοδοι και οι διαδικασίες, 
όπως προβλέπονται από τους Διεθνείς και Ευρωπαϊ¬ 
κούς Οργανισμούς. Τα ως άνω κριτήρια και μέθοδοι που 
αφορούν στις διαδικασίες αδειοδότησης των πυρηνικών 
εγκαταστάσεων, θεσπίζονται με απόφαση του Υπουρ¬ 
γού Παιδείας Δια Βίου Μάθησης και Θρησκευμάτων, 
κατόπιν εισήγησης της ΕΕΑΕ. 

Άρθρο 10 
Έναρξη Ισχύος 

Οι διατάξεις του παρόντος προεδρικού διατάγματος 
ισχύουν από 22.7.2011 με εξαίρεση τις διατάξεις του 
στοιχείου γ' της παραγράφου 1 του άρθρου 4 και του 
άρθρου 5, παράγραφος 6, η ισχύς των οποίων αρχίζει 
από τη δημοσίευση του παρόντος στην Εφημερίδα της 
Κυβερνήσεως. 

Στον Υπουργό Παιδείας, Δια Βίου Μάθησης και Θρη 


σκευμάτων αναθέτουμε τη δημοσίευση και εκτέλεση 
του παρόντος Προεδρικού Διατάγματος. 


Ιωάννινα, 2 Μαΐου 2012 

